# Decret 22/1994, de 8 de febrer, del Govern Valencià, pel qual s'aprova el canvi de denominació del municipi d'Alfaz del Pi per la forma en valencià de l'Alfàs del Pi

DECRET 22/1994, de 8 de febrer, del Govern Valencià, pel qual s'aprova el canvi de denominació del municipi d'Alfaz del Pi per la forma en valencià de l'Alfàs del Pi. [94/0947]
L'Ajuntament d'Alfaz del Pi, de la província d'Alicante, en sessió del dia 22 d'ocutbre de 1993, va acordar definitivament el canvi del nom actual del municipi per la forma en valencià de l'Alfàs del Pi. La Direcció General de Política Lingüística, de la Conselleria d'Educació i Ciència, considera correcta en valencià la grafia l'Alfàs del Pi. La Llei de la Generalitat Valenciana 4/1983, de 23 de novembre, d'Ús i Ensenyament del Valencià, disposa en l'article 15.1 que correspon al Govern Valencià determinar els noms oficials dels municipis de la Comunitat Valenciana.
Per tant, vist l'expedient instruït per l'Ajuntament d'Alfaz del Pi per a l'alteració de la denominació actual del municipi per la forma tradicional en valencià de l'Alfàs del Pi, en el qual s'acredita el compliment de les prescripcions exigides en la legislació vigent, a proposta del Conseller d'Administració Pública i amb la deliberació prèvia del Govern Valencià, en la reunió del dia 8 de febrer de 1994,
Article únic L'actual municipi d'Alfaz del Pi, de la província d'Alicante, adoptarà la forma tradicional en valencià de l'Alfàs del Pi. Les referències que a l'antic nom hagen fet els òrgans de l'Estat i altres organismes públics s'entendran fetes, a partir de la publicació d'aquest decret en el Butlletí Oficial de l'Estat, a la nova denominació.
Contra aquest decret, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest decret en el Butlletí Oficial de l'Estat, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.
València, 8 de febrer de 1994
El Conseller d'Administració Pública, LUIS BERENGUER FUSTER

## Decrets que regulen l’alteració dels topònims valencians

* Decret 74/1984 de regulació de l'alteració del nom dels municipis valencians
* Decret 58/1992 de regulació de l'alteració del nom dels municipis valencians

## Enllaços relacionats amb el decret i el municipi

* La publicació del decret al Diari Oficial de la Generalitat Valenciana, DOGV
* El municipi de l’Alfàs del Pi a la Viquipèdia
* La pàgina web de l’Ajuntament de l’Alfàs del Pi

## Enllaços diversos

* Llista dels municipis del País Valencià
* Llista dels municipis del País Valencià que han adaptat el topònim en valencià
* Llista dels municipis del País Valencià que tenen el topònim oficial diferent de la forma tradicional en valencià
* Llista dels decrets que oficialitzen els topònims en valencià
* Llista de l'Acadèmia Valenciana de la Llengua dels municipis valencians
* Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
* Llei d'ús i ensenyament del valencià
* Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV